કમલેશ અને નમ્રતા કપલ છે. બન્નેનાં પોતપોતાનાં સપનાંઓ છે, બન્ને કરીઅરમાં બહુ આગળ જવા માગે છે અને બન્ને પોતાની મહત્વાકાંક્ષાઓ પણ હાંસલ કરવા માગે છે. બન્ને વચ્ચે કોઈ જાતના મતભેદ નથી તો બન્નેને કોઈ વાતની તકલીફો નથી અને બન્ને એકબીજાને પૂરી આઝાદી સાથે જીવવાનો અધિકાર પણ આપી ચૂક્યાં છે, પણ પરણેલાં હોઈએ એટલે અનેક પ્રકારની જવાબદારીઓ દુનિયા આવીને યાદ દેવડાવી જાય. અહીં પણ એવું જ બને છે, પણ આ કપલને જવાબદારીઓ યાદ કરાવવાનું કામ બહારના સૌ કરે છે અને એ જ કારણે બન્નેના જીવનમાં નવા ઉતારચડાવ આવવા શરૂ થાય છે.